इलाहाबाद। महाकुंभ मेला में आने वाले करोड़ों पर्यटकों और श्रद्धालुओं की हिफाजत की तैयारी में कोई कसर नहीं छोड़ी जा रही है। पुलिस और स्वास्थ्य विभाग की तरह अग्निशमन महकमे ने जबरदस्त तैयारी की है। सच तो यह है कि महाकुंभ का फायर ब्रिगेड यूपी में सबसे ज्यादा हाइटेक और आधुनिक संसाधनों से लैस है। दमकल के अधिकारियों का कहना है कि तैयारी ऐसी है कि आग लगने या भूकंप जैसी किसी प्राकृतिक घटना पर समय रहते काबू पाकर राहत कार्य तेजी से किया जा सकेगा।